નવી દિલ્હી, 2 જુલાઇ : ઉત્તરાખંડમાં પૂર પ્રકોપને કારણે સર્જાયેલી હોનારતમાં હજી પણ અંદાજે 11,000 લોકો ગુમ હોવાનું સંયુક્ત રાષ્ટ્ર (યુએન)ની એક એજન્સીએ જણાવ્યું છે. બીજી તરફ સોમવારે રાષ્ટ્રીય આપદા પ્રબંધન સત્તામંડળ (નેશનલ ડિઝાસ્ટર મેનેજમેન્ટ ઓથોરિટી - એનડીએમએ)ના વાઇસ ચેરમેન એમ શશીધર રેડ્ડીએ જણાવ્યું હતું કે "શનિવાર સુધીમાં 1350 લોકોને બદ્રીનાથથી બચાવીને સલામત સ્થળે લઇ જવામાં આવ્યા હતા. તેમાંથી 800 હવાઇ માર્ગે અને 550ને સડક માર્ગે બચાવી લેવામાં આવ્યા છે." બચાવવામાં આવેલા લોકોમાં અનેક દુકાનદારો અને આશ્રમમાં રહેતા લોકોને સમાવેશ થાય છે.